Document ID: 31990R3646

ΚΑΝΟΝΙΣΜΟΣ (ΕΟΚ) αριθ. 3646/90 ΤΟΥ ΣΥΜΒΟΥΛΙΟΥ της 11ης Δεκεμβρίου 1990 περί εφαρμογής στην Πορτογαλία του πλήρους ποσού της πριμοδότησης για τη διατήρηση του πληθυσμού των θηλαζουσών αγελάδων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 3,
την πρόταση της Επιτροπής,
τη γνώμη του Ευρωπαϊκού Κοινοβουλίου(1),
Εκτιμώντας:
ότι, σύμφωνα με τις διατάξεις του άρθρου 314 της πράξης προσχώρησης, εφαρμόζεται το άρθρο 288 της εν λόγω πράξης, όσον αφορά την Πορτογαλία, στην πριμοδότηση για τη διατήρηση του πληθυσμού των θηλαζουσών αγελάδων;
ότι, λόγω της εφαρμογής στην Πορτογαλία από την 1η Ιανουαρίου 1991 των κοινών τιμών στον τομέα του βοείου κρέατος, πρέπει να εφαρμοστεί και σε αυτό το κράτος μέλος το πλήρες ποσό της εν λόγω πριμοδότησης, όπως προβλέπεται στον κανονισμό (ΕΟΚ) αριθ. 1357/80 του Συμβουλίου της 5ης Ιουνίου 1980 περί καθιερώσεως καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων(2), όπως τροποποιήθηκε τελευταία από τον κανονισμό (ΕΟΚ) αριθ. 1187/90(3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ά
ρθρο 1
Το ποσό της πριμοδότησης για τη διατήρηση του πληθυσμού των θηλαζουσών αγελάδων, το οποίο εφαρμόζεται στην Πορτογαλία, είναι ανά θηλάζουσα αγελάδα που έχει στην κατοχή του ο παραγωγός την ημέρα της υποβολής της αιτήσεως το ποσό το οποίο προβλέπεται στο άρθρο 3 του κανονισμού (ΕΟΚ) αριθ. 1357/80.
Ά
ρθρο 2
Ο παρών κανονισμός αρχίζει να ισχύει την πρώτη ημέρα της περιόδου εμπορίας 1991/92.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 1990.

Labels: 18
6